San Ignasijus (Belizas)
San Ignasijus (angl. San Ignacio) – miestas vakarų Belize, Kajo rajono administracinis centras. Įsikūręs į pietus nuo Mopano ir Makalio upių santakos, 35 km į vakarus nuo šalies sostinės Belmopano. Maisto, medienos kirtimo ir apdirbimo pramonė, verčiamasi žemės ūkiu, turizmu. Veikia ligoninė, Galeno universitetas, kelios kolegijos. San Ignasijus pasižymi didele etnine įvairove: daugumą gyventojų sudaro metisai ir kreolai, tačiau yra ir majų (mopanų), libaniečių, kinų, vokiečių menonitų.